Bolesť chrbtice je taká stará ako ľudstvo samo. Najstaršie zachované záznamy opisujúce tieto ťažkosti pochádzajú už od samotného Hippokrata a nálezy tisícky rokov starých kostier ukazujú, že už vtedy naši predkovia trpeli rovnakými poškodeniami chrbtice, s akými dnes zápasia lekári po celom svete. (1)
Odborníci sa domnievajú, že ide o priamy dôsledok evolúcie a v okamihu, keď náš predok zliezol zo stromu a pokúšal sa chodiť po dvoch, odsúdil celé ľudské pokolenie na večnú bolesť chrbta. Práve vzpriamená chôdza spôsobila dvojité zakrivenie chrbtice, ktoré je od nepamäti príčinou toľkých zdravotných problémov.Jedným z nich je aj vertebrogénny algický syndróm.
Podľa odhadov prekonalo bolesť chrbta aspoň raz v živote až 90 % dospelých ľudí. Ak patríte medzi nich, to ešte neznamená, že máte vertebrogénny algický syndróm. Spoločným menovateľom syndrómu je skupina rôznych porúch chrbtice, ktorých hlavným prejavom je intenzívna bolesť, obmedzenie pohybu s možnosťou výskytu pridružených neurologických symptómov. Väčšina prípadov syndrómu má akútny charakter, bolesť zvyčajne do jedného mesiaca odznie, no 10 – 40 % bolestí prejde do chronického štádia. (2)
Nejde o jednu diagnózu, ale o narušenie štruktúry chrbtice a poruchy jej funkcie, ktoré môžu mať rôzne príčiny. Najčastejšie je zasiahnutý driek (až 60 % všetkých prípadov) a oblasť krku (približne 30 % prípadov), no vyskytuje sa i v spodnej časti chrbta. (3) Pri záchvatoch môže bolesť vystreľovať až do hlavy, rúk alebo nôh, často zasahuje aj prednú časť hrudníka, čo môže pripomínať bolesť pri infarkte alebo iných kardiovaskulárnych ťažkostiach.
Medzi ďalšie časté príznaky vertebrogénneho syndrómu patria:
- neurologické problémy (brnenie, tŕpnutie, mravčenie, znížená citlivosť),
- bolesť hlavy a migréna,
- problémy s hybnosťou (sťažené vstávanie, bolesť pri pohybe hlavy, atď.),
- stuhnutie svalov alebo ich slabosť,
- závraty a pocity nevoľnosti. (4)
Zriedkavejšie príznaky, ktoré by ste určite nemali ignorovať, sú bolesť vystreľujúca do slabín, poruchy erekcie, dýchavičnosť a hučanie v ušiach.
Príčinou vzniku syndrómu sú poškodenia štruktúry chrbtice
Keď sa bližšie pozrieme na zložitú anatómiu chrbtice, ktorá nám umožňuje vykonávať základné druhy pohybov, je jasné, že priestor pre vznik bolesti je rozsiahly. Stavce chrbtice spájajú platničky, ktoré tlmia nárazy, čím chránia chrbticu a miechu, ktorá ňou prechádza, pred poškodením. V chrbtici a jej okolí nachádza množstvo svalov, väzív a nervov. Práve štrukturálne alebo funkčné zmeny niektorých týchto častí sú dôsledkom bolesti.
Štrukturálne zmeny chrbtice môže spôsobiť:
- vrodená asymetria stavcov alebo iné dedičné anomálie,
- opotrebovanie platničiek a chrupaviek ako prejav starnutia,
- akútne a chronické zápaly,
- skolióza,
- artritída, osteoartróza, osteoporóza a iné metabolické ochorenia,
- úrazy ako spondylolýza (prerušenie stavcového oblúku), ktoré je časté u športovcov,
- nádorové ochorenia, ktoré spôsobujú útlak.
Funkčné zmeny chrbtice vyvoláva:
- preťaženie svalov pri nesprávnom držaní tela alebo nadmernej či dlhotrvajúcej záťaži,
- mechanická blokáda kĺbového puzdra,
- ochorenia vnútorných orgánov ako žlčník, obličky, pľúca, srdce a ženské pohlavné orgány. (4)
Nie každá bolesť chrbta je symptómom vertebrogénneho algického syndrómu a bežný laik si ju môže ľahko zameniť. Bolesť z primárne poškodeného miesta sa postupne môže preniesť aj do bližších i vzdialenejších oblastí chrbtice, dráždiť autonómny nervový systém, zodpovedný za riadenie správnej funkcie vnútorných orgánov, a tým spôsobovať ich poškodenie a ďalšie ťažkosti. (1)
Preto je dôležitá lekárska diagnostika syndrómu, ktorápozostáva z anamnézy, krvných testov a klinických vyšetrení, ako napríklad vyšetrenie hmatom, RTG, CT, perimyelografia, elektromyografia.
Komplikovaná liečba syndrómu
Vertebrogénny algický syndróm spôsobuje kombinácia viacerých problémov s chrbticou, ktoré sa navzájom podmieňujú, čo sťažuje prípadnú liečbu. Akákoľvek terapia problémov s chrbticou musí byť komplexná. Vyžaduje individuálny prístup ideálne so zapojením viacerých špecialistov, ktorí dokážu identifikovať všetky príčiny ochorenia a ich vzájomné prepojenie.
Liečba vertebrogénneho syndrómu zvyčajne pozostáva z dvoch navzájom sa dopĺňajúcich časti:
- farmakoterapia – pacient užíva predpísané analgetiká, lieky proti zápalu, prípadne na uvoľnenie svalstva a vitamíny podporujúce zdravie kĺbov a regeneráciu poškodených nervov (napr. Cemio AU!Block). Na lokálnu liečbu sa často používajú náplasti, gély či masti s cieľom zmierniť bolesť.
- fyzioterapia – pri akútnej forme ochorenia je dôležitý krátkodobý pokoj na lôžku (maximálne 3 dni) a následná rehabilitácia s cieľom zlepšiť mobilitu a spevniť dôležité svaly. Tieto procedúry môžu byť doplnené o kryoterapiu, aplikáciu suchého tepla, kúpeľné pobyty či dychové cvičenia. (4)
Ak klasická liečba neprináša očakávané výsledky, môže lekár navrhnúť operačný zákrok.
To, že prevencia je najlepšou obranou proti všetkým zdravotným problémom, nám odborníci neustále pripomínajú s menšími či väčšími úspechmi. Pri vertebrogénnom algickom syndróme to platí dvojnásobne, keďže ide o komplikované a bolestivé ochorenie, ktorého liečba vôbec nie je jednoduchá.
Prechádzať alebo prispieť k spomaleniu rozvoja ochorenia môžete zmenou niektorých návykov:
- výber vhodnej obuvi,
- investícia do kvalitného matraca a vankúša,
- zníženie telesnej hmotnosti,
- používanie ergonomických stoličiek,
- dbať na správne držanie tela,
- spánok na chrbte,
- dopriať si dostatok zdravého pohybu ako plávanie a chôdza,
- zabezpečiť telu dostatok vitamínov a minerálov podporujúcich zdravie kĺbov (vápnik, kolagén, fosfor, vitamíny D a K),
- Ak bolesť pretrváva môže sa jednať o bolesť nervového pôvodu, je preto vhodné zamerať sa na výber vhodného prípravku. Cemio AU!Block potravina na osobitné lekárske účely, je určená na diétny režim pri bolesti nervového pôvodu: pri bolesti chrbtice (vertebrogénny syndróm), pri útlaku nervov v zápästí (syndróm karpálneho tunela), pri mravčení, brnení končatín a poruchách citlivosti (periférna neuropatia, vrátane diabetickej).
Pri prvej bolesti chrbta nie je dôvod ihneď panikáriť. Vyhľadajte lekára a po správnej diagnostike si dajte pozor na to, aby ste svoj stav nevhodnými návykmi ešte viac nezhoršovali. Nezabúdajte, že zdravý životný štýl vás môže ochrániť pred bolesťou a budete sa vďaka nemu cítiť plní energie.
Prihláste sa k odberu noviniek GSKlub.sk
Použité zdroje:
(1) MUDr. Igor Martuliak, PhD.: Možnosti liečby bolesti chrbta – 1. časť
(2) MUDr. Hynek Lachmann: Vertebrogenní algický syndrom
(3) Vertebrogenní algický syndrom
(4) MUDr. Zbyněk Mlčoch: Vertebrogenní algický syndrom
Nie sú pridané žiadne komentáre.
Súvisiace produkty
Mohlo by Vás zaujímať
Pečeň je centrom metabolizmu sacharidov, tukov a bielkovín, čistí telo od škodlivých látok a uskladňuje vitamíny i minerály....
Cholesterol v spoločnosti nesie negatívnu nálepku, hoci bez neho organizmus nemôže fungovať. Cholesterol v krvnom obehu plní veľa...
Prichádzajú bez varovania, intenzívnou bolesťou v mnohých prípadoch až znehybnia končatiny. Svalové kŕče trápia športovcov, tehotné ženy, ale...